Az előző rész tartalmából…
Hari Seldonnal fogok dolgozni.
Ismeri a munkámat, a pszichohistóriát?
Seldon és a lány kapcsán. Csak óvatosan a bunkósbottal!
A Galaktikus Birodalom öt évszázadon belül romba dől.
A sorsdöntő események szélsebesen közelítenek.
A császár úgy döntött,
elkészíthetik az Alapítványt a Terminuson.
Ez száműzetés.
ISAAC ASIMOV REGÉNYEI ALAPJÁN
Alapítvány
AZ AETHRA TÖRPEBOLYGÓ
A francba!
RIADÓ BEHATOLÓ
ADATOK TÖRLÉSE
Jiam Quarver, nyakigerincvelő-sérülést szenvedtél.
Pár perc, és megfulladsz, hacsak közbe nem lépünk.
Tudjuk, hogy te működteted ezt a tiltott biohack-létesítményt.
Azt is tudjuk, hogy két, bőr alatti nanoszerkezetes robbanószert gyártottál,
amivel a merénylők felrobbantották a Csillaghidat.
Viszont nem tudjuk, hogy kik azok,
akiktől a laborod a megbízást kapta.
Társam egy olyan eszközt használ, ami a motoros idegeket stimulálja…
hogy újra kapj levegőt.
Az eszközt attól függően hagyjuk bekapcsolva, amit most mondani fogsz.
Tehát ki vette meg a bombákat?
Gyanúsítottak ezreit hallgattuk ki,
mégsem sikerült szóra bírni
a bomba készítőjét a támadás kitervelőihez kapcsoló közvetítői szálat.
Hány holttest kering még a Trantor körül?
Százhuszonhétezer, császár.
Miért nem szedték be őket?
Nem ez volt az elsődleges. A mentés és a helyreállítás…
Legyen ez az elsődleges!
A holttestek a légkörbe visszatérve lángra kapnak.
Ha valaki felnéz, azonnal a tehetetlenségünket látja.
Eredmények kellenek.
Bizonyosság kell, testvérem.
Bánni fogom Seldon és követőinek száműzését?
Nem köthetők biztosan a támadáshoz.
Nem is menthetők fel biztosan.
Még ilyen távolból is elpusztíthatnám őket.
Rájuk foghatjuk.
A hírforrások addig harsoghatják az értesülést,
amíg úgy át nem járja a levegőt, hogy szinte csak azt lélegezzük.
Kockázatos dolog mártírt csinálni a szakadárokból.
A császár bosszantása is az.
86 981 597.
86 981 689.
86 981 717.
86 981 729.
Gondoltam, hogy itt vagy.
Bocsáss meg!
Nem akartalak felkelteni.
- Prímszámokat soroltál álmodban. - Meddig jutottam?
Nem végig, már ha azt remélted.
- Nem érnek véget. - A számok vagy a gondok?
Nem kell az egész bolygót meghódítanunk.
Elég a mi kis sarkunkat.
Egy gömbnek nincsenek sarkai.
Kijössz?
Nem. Gyere be te!
Nem tudok úszni.
Van négy éved és négy hónapod, hogy megtanulj.
Esélytelen.
Nyugalom! Nyugodj meg! Foglak.
Sajnálom. Ne haragudj!
A teljesítmény elfogadhatatlan…
A kékek nem remekelnek.
Javaslom, ha itt az idő, a pirosakat vagy a zöldeket válaszd.
Talán legközelebb beszállok a reaktorcsapatba.
Tegnap este kicsit hideg volt a leves.
Nem akarsz kicsit szakácskodni is?
Értem, amit mondasz…
Nem kell kitanulnod az összes szakmát.
Ha nekik nem megy, akkor muszáj nekem.
Még 54 hónap, mire odaérünk a Terminusra.
Van időnk. Sok időnk.
Igen, de nem sokáig.
Bocs, nem kéne ilyesmire pazarolnom a fogyatkozó időt.
Meddig fogsz még komolyan venni?
Shivaughn, magas higany- és arzénszintet mérek.
Légy óvatos!
Próbáld mielőbb lezárni! Mérgező.
Azon vagyok.
Hahó!
A francba!
Shivaughn, fuss!
Basszus! Maradj!
Ne, Abbas!
Gratulálok! Az eredmény háromból nulla.
Gaal és Shivaughn, a robbanás elsődleges hatósugarában voltatok,
így az üreges szerveiteket túlnyomás érte.
Kétlem, hogy találnék fájdalmasabb halálnemet, bárhogy is keresném.
Mari, Briwan, Abbas.
Veletek a szétrobbanó kődarabok végeztek.
Szerencsére azonnal meghaltatok.
Sajnos most is halottak vagytok.
Jobb, mintha az az izé tépett volna szét minket.
Ja, mi a fene volt az?
Egy páterkarom. A helyi állatvilág része. A Külvégen őshonos.
Abbas jól mondja. A szimuláció nem sportszerű.
Ha nem lő, a páterkarom mindannyiunkkal végez.
Valóban nem sportszerű.
A Terminuson semmi sem az.
De küzdenünk kell, hogy az Alapítvány sikerrel járjon.
Reggel hatkor újra itt.
Ms. Dornick, dr. Seldon látni akarja.
A Birodalmi Kertek egyik gyümölcsöse
a Robotháborúknál is régebbi.
Ott kötötték fel az MI-szimpatizánsokat.
Nem tudtam robotszimpatizánsokról.
Szimpatizánsok mindig vannak.
Remélhetőleg, az út végére
ez is olyan erős lesz, hogy felköthetnénk rá valakit.
Remélhetőleg.
Gondjai akadtak a lávacsővel.
Azzal mindig gondok vannak.
Hogy fogja megoldani?
Majd nem települ mellé az Alapítvány.
Kell a kitermelt energia.
Emberek kellenek, akik megássák a geotermikus kutakat.
De nem lesz senki, ha az instabil rétegek felrobbannak.
- Keserű. - Viszont él.
A ma reggeli szimulációs adatokkal lefuttatta az előrejelzést?
- Igen. - A kék csapat kudarcát belevette?
34,2%-os halandóság az érkezés után öt évvel.
Negatív trend. Növekvő optimizmus.
Mondja ezt annak az 1710 embernek a…
Erre valók a szimulációk, Gaal.
- Jó reggelt, Hari! - Jó reggelt, Magnus!
„Hari.”
Az út kezdetén még „dr. Seldon” voltam.
Olyan nagy baj ez?
Hogy megismerik azt, aki a számok mögött áll?
Később lesz egy költségvetési megbeszélés.
- Menjen el helyettem! - Még soha nem…
Csak számokról lesz szó.
Csak számokról.
Jó.
A matematika nem csak számokról szól.
Amikor a világ hátat fordít nekünk, matematikával írjuk le a leírhatatlant.
Azt, amitől a leginkább rettegünk.
Az űr határtalanságát,
az idő alakját…
az emberi lélek súlyát és értékét.
Ez egy régi anakreóni vadászdal, igaz?
Az állat megölése előtt hangzik el.
Így van?
Bárki énekelhette, császár.
Ez nem igaz.
Oktatásunk keretében megpróbálkoztunk a dalaitokkal.
A dialektus nem úgy szólt, mint a helyiek szájából.
Ez azonban tökéletesnek hangzik, nemde?
Ahogy az elmúlt két hétben is,
az Anakreón most is szilárdan tagadja, hogy köze lenne a…
Nem is találok rá szavakat.
Amit keresel, a Csillaghíd elpusztítása
és 100 millió trantori halála.
Ez thespisi volt, ugye?
Lefordítanád?
Hangosabban!
Azt jelenti: „Éljen soká a Külvég!”
Biztos azt a thespisi imát is felismered,
ami azelőtt hangzott el, hogy a bomba elpusztította a pillért.
Megbocsásson, császár, az az ima…
Nem hangzott el már 88 éve.
Egy thespisi se énekelné…
Kormányom továbbra is tagadja…
Csuklyát rájuk!
A felvétel hiteles. Nem tudják a választ.
Valaki csak tudja.
Ez a két világ gyűlöli egymást.
- Jobban, mint a Birodalmat? - Hagyományosan igen.
Hogy ilyesmiben együttműködnének…
De mégis…
ezért valaki lógni fog.
Örülnék, ha a bűnös lenne az.
Hol van Alkony testvér?
Jól van. Köszönöm, Gaal.
A zigóta rendben.
Változott a szülési terved?
Nem.
Az emberek őszinték velem.
- Elhiszem. - Nem csak itt, odakint is.
Nem mindenki várja meg a földet érést.
Nem meglepő.
Ha tudnék valakit…
Még az elején jár.
Tarthatná a tervet, de nem akar bejönni.
Szólnom kell dr. Seldonnak? Vagy elég, ha csak neked szólok?
Minden rendben?
Igen, minden.
Később beszélünk?
Rendben.
Figyelem! Az ötös kvadráns tiszta.
Az ötös kvadráns tiszta.
Üzenem dr. Seldonnak, hogy este reaktorszimulációt tartunk.
Most talán nem sugározzuk be mindhárom siklót.
Nem ezért jöttem.
Az apa tud róla?
Alig ismerjük egymást.
Kedves fickó, de nem nagyon érdekel a véleménye.
Érdekel bárki véleménye is?
Annyira, hogy beszéltem Shivaughnnal a génbankban.
Látod, mire jutottam.
Nem az Alapítványként beszélgetek veled.
Hanem Gaalként.
Lowre, te mérnök vagy.
Teszteltek, hogy bejuss ide.
Tudod, hogy az embriónak jobbak az esélyei a génbankban.
A hajó nem terhes nőknek való.
Mert a Terminus igen?
Nem vagyok hülye.
Tudom, mekkora sugárzásnak vagyunk kitéve.
És azt is, milyen veszélyekkel jár, ha kihordom,
és hogy az anyatej mérgező lesz.
De azt is tudom, hová tartunk.
Egy fagyos kősziklára, ahol hosszú az éj, és nincs árnyat adó fa.
Tudom, hogy előrejeleztétek az áldozatok számát,
és nem áruljátok el, hányan lesznek.
- Lowre, ez nem igaz. - Nem mondják el…
Ne hazudj nekem!
Ha Hari Seldon hazudik, az rendben van. De tőled nem ezt várom.
Kérlek, mondd el az igazat!
Akkor tudni fogom, hogy veled beszélek, és nem vele.
Tudom, mi a helyes, Gaal. Tudom jól.
Ismerem a számításokat.
Tudom, hogy a hajón ez nem élet.
Csupán felkészülés az életre.
Egyeseknek.
Ez a Terv.
Mi lesz, ha hagyom, hogy kivegyék, és baj történik,
és soha többé nem érezhetem, ahogy bennem fejlődik?
Soha nem nézhetek a szemébe.
Nem lenne annál rosszabb.
- Alkony testvér. - Jó estét, Demerzel!
A császár hiányolt a trónteremből.
Nem hinném.
- Hová mész? - Tudod jól.
Istenek!
Oda. Ott szálljunk le!
Ébredés után
az Alvó tisztítsa meg e szemeket a gonosztól, amit láthattak!
- Császár! - Császár! Segítsen, kérem!
A fegyvereket hagyják kint!
Nincs fegyverem.
Az összes fegyvert.
- Nála sincs semmi. - Nem a nő. A férfi.
A gépeit itt nem látjuk szívesen.
Császár…
Aki elzárkózik az emberi érintéstől, az Istentől zárkózik el.
Szóval most Isten megérintett?
Dehogy. Csak én.
Császár, a szerkezet most is instabil. Vissza kell mennünk a siklóra.
A kövek. Azokkal imádkoztok.
Megszólítjuk az Alvót, és az Alvó lát minket.
Szóval látók vagytok? Ismeritek a jövőt.
Az Alvó a jövőnkről álmodik.
Mi hasznát vennénk a múltban?
Miért mentél el Hari Seldon tárgyalására?
Miért érdekel Gaal Dornick?
Miért törődsz vele?
A kíváncsiság nem bűn.
A bolygódon az.
- Császár, mennünk kell! - Már értem.
A férfi tudni akarja, hogy a lány valóban látó-e.
Hogy valóban látta-e a Seldon megjósolta bukást.
Hogy a számításokkal látta-e meg.
Itt járt. Tudom jól.
- Miről beszéltetek? - Császár!
- Az istened beszélt neki a Birodalomról? - Az Alvó nem ismeri a lányt.
- Császár! Jöjjön! - A lány nem látó. A Birodalom elbukik.
A legfejlettebb matematika olyan, mint a hatodik érzék.
Ha a számítások helyesek, túlmutatnak a jelenen.
És ha szerencsénk van, felkészülhetünk az eljövendőre.
86 981 767.
86 981 771.
86 981 779.
Régóta itt van lent.
Valóban?
Már kezdtem aggódni, hogy többé nem jön fel.
Miért van mindig sötétben?
Miért legyek a fényben?
A szégyen a sötétben burjánzik.
Nincs oka szégyenkezni.
Hari, szeretne beszélni valamiről?
A találkozásunk napján azt mondtam Raychnek:
„Gaal túltesz az elvárásaimon.”
Ahogy Raych is.
Az elmúlt pár hónap ajándék volt.
A száműzetéssel hazardíroztam.
Mindent megtettem a végkifejlet érdekében, de…
De arra nem számítottam, hogy én is a hajón leszek.
Mi változott meg?
Ne késsen az Alapítvány megbeszéléséről!
Lewis Pirenne szemében, aki öt perccel korábban érkezik, az öt percet késett.
Tud rólunk.
A pszichohistorikus matematikus, nem gondolatolvasó.
Én is matematikus vagyok, és tudom, mi jár a fejedben.
Félsz elmondani neki, és nem akarsz beszélni róla.
- Megállapodtunk. - Azt mondtad, nem örülne.
- Nem is. - Nem akarja, hogy boldogok legyünk?
Szerinte a kapcsolatok zavaróak.
Az emberi kapcsolatokon kívül mi mást érdemes megmenteni?
Nem kéri, hogy legyünk robotok.
- Csak szerinte mi… - Vagyis féltékeny?
A számítás hiányos.
- Mi? - A számítás.
Hari terve. Nincs kidolgozva.
A Tiszta Fényben láttam. A tárgyaláson nem említettem.
Nem mondom, hogy nincs majdnem kész, de nincs teljesen befejezve.
Olyan, akár egy ezerdarabos kirakós.
Néhány darabja hiányzik, és sejtjük, milyen képet ad ki,
de attól még hiányos.
Hány darab hiányzik?
Akár a kép is változhat?
Nem tudom. Talán.
Hol van dr. Seldon?
Nem jön.
- Én helyettesítem. - Jól van.
Akkor várjuk.
Mari, beszámolna a költségvetési albizottság munkájáról?
Az albizottság az elsődleges kutatási és felmérési pénzek 5,6%-át
a Trantorhoz legközelebb eső bolygók 3%-a között osztotta el.
Az 5,6% sok?
Csak mert soknak tűnik.
Elnézést! Lehet kérdezni?
Hogyne.
Csakhogy nem először beszélünk arról, hol kezdjük a megőrzést.
Az elosztó algoritmus számításba veszi a heterogéniát,
és ha igen, akkor hogyan mérik?
Az Alapítvány küldetésének sarokköve a sokszínűség és a változatosság.
A belső világokban 40 billió ember él
300 bolygón, több száz különféle nyelvet beszélve.
Az elosztásról mi döntünk, nem a számítógép.
A lényeg, hogy az elosztás az Alapítvány értékei szerint történik.
Tehát az, hogy mit mentünk meg, sokat elmond arról, kik vagyunk.
Hogyne.
És mi az Alapítvány véleménye a tízes alapról?
- Mire gondol? - A tízes alapra.
A számrendszerre. Egy, kettő, három, négy…
Tudjuk, mi az.
Nyilván tudják,
mivel ebben számolnak a Trantoron
és a galaxis belső 3%-ának szinte valamennyi fennhatóságában.
Gondolom, meg akarják tartani.
Ez a számrendszerünk.
A maguk számrendszere,
és a szomszédaiké.
A 12-es és a 27-es alapot is megtartják?
A 12-est ezernél több világ használja,
mert a 12-nek több osztója van, mint a tíznek.
A 27-es alap 300 fennhatóságban használatos.
A testrészek számolása miatt.
- Mi a lényeg? - A lényeg az,
hogy ha meg akarjuk őrizni…
a civilizáció legalapvetőbb darabjait,
ha eldöntjük, mire emlékszünk
és mit felejtünk el…
Honnan tudjuk, melyek legyenek ezek,
ha az összeszámolásukban sem értünk egyet?
Minden rendben.
Biztos?
- Még mindig… - Miattam ne aggódj!
Meg is halhattál volna.
Már jó ideje sikerül elkerülnöm a halált.
Tudod, hogy más vagyok, mint te.
A hozzád hasonlók meghaltak.
Nem haltak meg. A hozzád hasonlók pusztították el őket.
A kettő nem ugyanaz.
Ezért nem szereted, ha a valódban látlak?
Azért nem szeretem, mert illetlenség.
- De… - Minél emberibben viselkedem,
annál emberibb vagyok.
Összezavar, ha több valóságban kell élnem.
Kerülsz engem.
Aligha.
Tudod, hogy utálok lépcsőzni.
Inkább ezt utálod.
Ha öreg császárok miatt akarnék siránkozni,
mindig találok egyet a közelemben.
A te korodban pont így éreztem.
El tudod képzelni…
mennyi gőg kell, hogy valaki olyan sokra tartsa a képességeit, az elméjét,
a saját szívét,
hogy úgy döntsön, mostantól
nemcsak az első lesz, hanem az egyetlen?
„Én leszek a folyó, amelyből minden folyó ered.”
Jól mondta.
Persze. Aztán hová vezetett?
Milliók haltak meg, és a jóslat szerint még billiók fognak.
- Seldon csak egy ember. - Egykor mi is azok voltunk.
Miért mentél el a Töréshez?
Hogy találkozz a pappal?
Most is mentik a holttesteket a roncsból.
Már hetek óta csinálják.
Látni akartam, mivé lett a világunk.
A császár dolga lett volna. A tiéd.
Valóban császár vagyok. Legalább ebben őszinte vagy.
Találkozni akarok az anakreóni és a thespisi küldöttekkel.
- Nem a te dolgod. - Nem hát. De jogomban áll.
Nincs semmi trükk.
Rosszabb évjáratokat helyénvalóbb lenne megmérgezni.
A jövőre.
Legyen kedves mindannyiunkhoz!
Mit akar?
Megtudni az igazat.
Hetek óta az igazat mondjuk.
Miért énekelnénk egy anakreóni dalt, ha utána letagadjuk?
Szélsőségesek lennének köztetek?
Lássa be, hogy ennek semmi értelme.
Talán a kormányod nem avatott be mindenbe.
Háromezer éve vagyunk a Birodalom hű polgárai.
Az Anakreón mit nyerne ezen?
Valaki el akar pusztítani minket.
Valaki sötétségre ítél minket.
Kérem!
Meg fogtok halni.
A császár kivégeztet,
és még az is kevés büntetés a tetteitekért.
A bűzért. Azért, hogy a levegő a szemünket csípi.
Hogy elporladt gyermekek, anyák és apák hamvait nyeljük.
Rossz ízt hagy a számban!
Örökké érezni fogom.
Ez az örökségünk. A tiétek és a miénk.
Azt kívánjuk, bár ne így lenne!
Azt üvöltjük, hogy nem tisztességes, és igazunk is van.
Mert hiszek nektek.
Egyikőtök igazat mond.
Talán mindkettőtök.
El kéne engednünk titeket.
Azt kéne.
De nem fogunk.
Az öreg leépülőben van, igaz?
Dr. Seldon.
Gond van? Kimaradt valami a szállítmányból?
Nem, nem. Csak keresek egy bizonyos fehér inget.
A mandzsettája tintafoltos.
Még nem sikerült kiszedni a foltot.
Azt leszámítva tiszta?
Ha igen, akkor kérem. Foltosan is.
Dr. Seldon?
Igen?
Lehet egy kérdésem, uram?
Hogyne. Egész életemet ennek szenteltem.
- Ön elégedett? - Elégedett?
A Terv előmenetelével. Az előkészületekkel.
Hogy hívják?
Veena.
Veena Ahluwalia.
Hosszú út áll előttünk, Veena.
Több kihívással néztünk szembe. Sok másik vár még ránk.
De bízom a küldetésünk sikerében.
És ez elsősorban maguknak köszönhető.
Mindannyiuknak.
Én hagytam jóvá az utaslistát.
Minden egyes nevet.
És majd 100
vagy talán 1000 év múlva emlékezni fognak a nevükre.
Azokra a hívőkre, akik egy különc mellé álltak,
aki a galaxis sorsát egy olyan elvont elméletre alapozta,
hogy az…
akár imádság is lehetett volna.
És nem számít, mit csináltak,
hogy ultrahangos takarítók voltak,
vagy hőcserélőmérnökök, vagy itt dolgoztak, a mosodában.
Mert az ima nem maradna fenn emberek nélkül.
Maguk nélkül.
Úgyhogy…
köszönöm, Veena.
Elnézést a tinta miatt, uram!
Nem gond. Már megszoktam.
A szorgalmat jelképezi.
Dr. Seldon?
Igen, Theron?
Kezet foghatnék önnel?
Köszönöm.
- Köszönöm, doktor. - Köszönöm. Köszönöm.
Köszönöm.
Csak annyi, hogy ő se tökéletes.
Abbas, hogy állunk a 3D-s nyomtatott metrikával?
Agyaggal dolgoztunk…
Már kerestelek.
Miért mentél ki a megbeszélésről? Vágytam egy ismerős arcra.
Bocs. Hari azt mondta, űrsétát kell szimulálnunk.
Most? Még a havon se tudunk járni.
- Beszélek vele. - Nem kell. Megoldom.
Ideadnád a bort?
A bort.
Van még hely?
- Igen. Hogyne! - Köszönöm.
Raych, biztos nem emlékszel arra,
amikor először ettünk együtt, igaz?
Nem mondhatnám.
Szerény étkezés volt.
Annyit mondhatok.
Akkor kezdtem az egyetemen,
és nem dúskáltam a pénzben.
Száraz kenyeret és másnapos kóborhéjasültet ettem.
Zsíros, tele van apró csonttal.
De felmelegítve és a kenyérbe csomagolva…
Mennyei volt!
Ő hatéves volt, talán hét.
A ritka könyvek részlegén kaptam rajta,
Alvarez két brosúráját dugta a nadrágjába.
Soha nem értettem,
honnan tudtad, hogy Alvarez ér a legtöbbet a feketepiacon,
ugyanakkor azt a legkönnyebb elrejteni?
Úgy értelmeztem, hogy anyád meghalt,
apád meg elitta a pénzt, amit hazavittél.
Tévedés.
Apám nem ivott.
De igen, fiam.
Apám a hőtárolóknál dolgozott.
Egy balesetben leégett a háta.
Loptam, hogy legyen pénz gyógyszerre,
hogy apám munkába tudjon állni.
Csak később kezdett inni.
Miután hozzád költöztem.
Úgy tűnik, a jövendölés jobban megy,
mint az emlékezés.
Szia!
Még sose láttam ezt az együttállást.
Kétévente egyszer fordul elő,
így a szimulációban nem mutatják.
Mi van közted és Hari között?
Semmi.
Semmi?
Semmi.
Talán nem kellett volna beszélnem…
a számításról.
De, jó hogy… eszembe juttattad.
Hari is hibázik. Ő se tökéletes.
Csak félek, nem tudom, melyek a fontos hibák.
A kirakós melyik darabja hiányozhat úgy, hogy a helyes képet adja.
Te még hiszel a számításokban.
Igen.
Ez a Terv.
Már nincs visszaút.
Szerintem akkor is féltékeny.
Igaz. Ki ne lenne az?
A Terminuson szabadabbak leszünk.
A mi kis fagyos földdarabunkon.
Lesz otthonunk.
Ahol pár gyerek szundikál majd a tűz körül?
A gyerekek említésére ez a hallgatás sokatmondó.
Akarod még őket?
Gaal…
veled…
mindent akarok.
Szép volt, amíg tartott.
Várj csak!
A Csillaghíd.
Döntenünk kell az Anakreón és a Thespis ügyében.
Ismered a véleményemet.
A Birodalom nem roppanna bele, ha egy kis kegyet gyakorolna.
Talán hasznára is lehet.
El se hiszem, hogy ezt az mondja,
aki Hari Seldon kapcsán azt tanácsolta:
„Csak óvatosan a bunkósbottal!”
Az vagyok, aki ezt mondta.
És az vagyok, aki te is vagy.
Mit gondolsz, Pirkadat trónörökös?
Támadás ért minket. Milyen érzés?
Rajta, fiatalember!
Felelj!
- Félek. - Igen.
Úgy van. Az emberek is ezt érzik. Félnek.
Ezért ha a legjobb arcunkat akarjuk mutatni…
akkor erőt kell sugároznunk.
A császár békéje.
Ez a Birodalom ígérete.
I. Cleon és az őt követő valamennyi Cleon ígérete.
A verseny évszázadokon át tart.
Generációk adják át egymásnak a stafétát.
És nem fogjuk elejteni.
Se ma, se holnap, se az eljövendő holnapokon.
Nagy árat fizet az, aki a békét veszélybe sodorja.
A Trantor súlyos sebet kapott.
Nincs olyan polgár, aki ne lenne érintett.
A fájdalom generációkon át kínoz majd mindenkit.
Örökre megbélyegzi őket, de túl fogják élni.
Tovább élnek. A világunk tovább él!
De ti…
nem fogtok.
Ahogy a világaitok sem.
Főleg nem sebek és törések nélkül!
Nézd!
Menjetek vissza a világotokba!
Üzenem az élőknek és a holtaknak, hogy nem tudtátok megmenteni őket.
Nem lesz minden döntés ilyen.
Csak néha?
Csak néha.
Nem leszel egyedül.
Veled lesznek a testvéreid és én.
Mindig itt leszek, ahogy eddig is.
Milyen gyakran végződik így?
Milyen gyakran hozunk ilyen döntést?
Minden alkalommal.
A hagyományok súlya megvéd minket.
Megnyugvást adhat az, ha mások már megtették az utat.
Egykor szüleim nyelvén imádkoztam.
Aztán kitárult előttem a világ, és a szavak nem fedték a valóságot.
Már más nyelven imádkozom.
86 981 803.
86 981 821.
86 981 827.
86 981 848.
Nem. Ez nem jó.
86 981 849.
Valami nem stimmel.
Raych?
Raych, mit…
Gaal, menj innen!
- Mit tettél? - El kell tűnnöd!
- Gaal! Gaal! - Hari!
Hari!
Hari! Hari!
Gaal, menj innen! Gyorsan! Gaal!
Figyelem! Figyelem!
A Hari Seldon nevű alany életfunkciói leálltak.
Figyelem! Figyelem!
Gaal? Raych?
- Gyere! Gyere már! - Mi történt?
Figyelem! A Hari Seldon nevű alany életfunkciói leálltak.
Figyelem! Figyelem!
A Hari Seldon nevű alany életfunkciói leálltak.
- Istenem! - Szállj be!
Ne ess pánikba! Nem lesz baj.
Ne küzdj! Ne ellenkezz!
Nyugodj meg! Kapsz levegőt. Lélegezz!
Lélegezd be a folyadékot! Nyugalom!
Sorold a prímeket! Sorold a prímeket!
Sorold a prímeket!
Szeretlek.
Sajnálom!
86 981 861.
86 981 893.
86 981 897.
86 981 927.
Veled mindent akarok.
…981 953.
Nyolcvanhatmillió- kilencszáznyolcvanegyezer…
A feliratot fordította: Basch Erzsébet